钦定古今图书集成/方舆汇编/职方典/第1185卷 > 《定惠院步苏公海棠词韵》邵宝
## 钦定古今图书集成/方舆汇编/职方典/第1185卷 > 《定惠院步苏公海棠词韵》邵宝

草堂三间倚林木，如鲁灵光岿然独。当时坡老赋《海
棠》，遂使荒丘顿超俗。乾坤俯仰五百年，多少高陵变
深谷。爱人及物自古然，甘棠在野乌在屋。谁将蔬圃
一治之，彼哉鄙夫徒食肉。今之太守关西豪，友尽今
人犹未足。况逢别驾是同乡，前日台端望尤淑。登临
吊古每赋诗，万丈虹光吐便腹。清标既逼雪堂雪，雅
韵还宜《竹楼竹》。我持宪节东南行，偶陟黄冈一游目。
高山仰止同此怀，如睹巍峨在西蜀。雄篇可读不可
和，白雪渺渺天边鹄。一株培植两侯心，酌酒酹公歌